Kenneths blogg » Archive for oktober 2009
Kenneths blogg
a part of myhken.com © 1999-2016
Kjekke dataprogrammer
Kort om meg
Mitt datautstyr
Bilder
Hellas 2006
Kontakt
Fotoalbum
Admin
Arkiv for oktober 2009
« Tidligere innlegg
okt 31 2009
Fredag, jobb…
Skrevet av Kenneth Myhre i kategorien Dagbok
I dag har det vært grått og overskyet, og max temperaturen har vært 5.3 grader.
Jeg har ikke skrevet på noen dager nå, har vel holdt på med min andre blogg og har testet Linux mot Windows 7 de siste dagene. Har derfor glemt denne bloggen litt. På onsdagen var jeg på personalmøte på jobb, men dro litt tidlig fordi jeg ikke var helt frisk. Ble bedre i hodet utpå kvelden, og dro derfor en tur ut på Solplassen der jeg hjalp Johnny og Grethe med noen små ting. tok vel en times tid.
I går slappet jeg bare av, siden jeg fortsatt hadde litt vondt i hodet, og tenkte det var greit å lade batteriene før jeg skulle ha arbeidshelg. Fikk besøk av en kollega litt tidlig på dagen da, og vi tok en kopp te og snakket litt, ble vel litt jobb prat også.
I dag sto jeg opp ved tolv tiden, spiste litt mat, så et program og så reiste jeg på jobb. Der var jeg frem til halv elleve tiden og nå er det snart sengen. Jobber fra 11.30 til 00.30 både i morgen og på søndag. Satser på å komme hjem litt tidligere begge dager siden jeg har noen timer tilgode for arbeidet på mandagen, da jeg egentlig hadde fri.
Kommentarer er skrudd av for Fredag, jobb…
okt 27 2009
Tirsdag, fri…
Skrevet av Kenneth Myhre i kategorien Dagbok
I dag har det vært nokså greit vær, solen har skint og det har vært en max temperatur på 10.4 grader.
Jeg har hatt fri de to siste dagene og har bare slappet av her hjemme. Har holdt på med en del data ting, stort sett i går, og i dag har jeg sett et par filmer og tatt livet med ro. Var noen timer på «jobb» i går, i dag har jeg hatt helt fri.
I morgen er det personalmøte fra 08.30 til 14.00, så skal jeg ut til Solplassen en tur ved seks tiden for å hjelpe Johnny med noen oppdateringer av hjemmesiden. Så har jeg fri igjen på torsdag før jeg jobber full arbeidshelg.
Er ikke så mye annet å skrive, ikke mye spennende som skjer på fridagene mine. Jeg har jo to blogger som jeg oppdaterer, så ikke alltid jeg skriver i begge to. Den andre bloggen finner du her, og handler stort sett om Windows 7 nå om dagen: http://samfunn.myhken.com
Kommentarer er skrudd av for Tirsdag, fri…
okt 25 2009
Søndag, middagsgjester, helgen er over…
Skrevet av Kenneth Myhre i kategorien Dagbok
I dag har det regnet stort sett hele dagen og ellers har det vært grått og trist. Temperaturen har ligget på ca 7 grader hele dagen.
Jeg har jo hatt fri denne helgen, men det har vært eller hatt besøk hver eneste dag. På fredagen var det jo to års bursdagen til Arvena ute på Solplassen. I går var jeg bedt ut en tur til bjørn Gunnar og barna, han var alene hjemme og vi tok derfor en spillekveld med en runde Multimillionær. I går hadde jeg flaksen med på min side, og vant nokså overlegent. Ellers bestilte vi pizza til middag og jeg dro ut dit ved fem tiden. Kaja og Markus var det liv i, og jeg måtte inn å leke med dem begge. Kaja er bestemt, så det er best å høre på hva hun sier. Så jeg ble sittende med en dukke og noen klær som jeg skulle prøve å få på.
Fikk tid til å kjøre litt bil med Markus da, og da var han fornøyd. Så lenge det går «fort» og vi helst treffer noe litt hardt, så er han super blid. Men blir jo ikke lei med det første da…
Ble vel sittende til ti tiden, og da dro jeg hjem og så på en film som er fra mine «yngre» dager: Starship Troopers. Den filmen er jo så dårlig at den faktisk er litt bra, og nå så jeg en usensurert utgave jeg hadde kjøpt fra Play.com (for hele 23 kroner inkludert frakt, så er jo ingen ting). Men den er lagt til samlingen min.
I dag har jeg hatt middagsgjester her hjemme. Mamma og Trond kom en tur på en søndagsmiddag og i dag serverte jeg elgestek med røstipoteter, sjampinjong med balamico og rødvinsaus. Har jo kjøpt flere store elgesteker den siste tiden, og måtte kvitte meg med noe fra i fjor. Stekte den på lav varme i ca 5 timer, og da fikk jeg den perfekt rosa og kjøttet var mørt og saftig. Det var enkel oppdekking i dag, men det er søndag, så gadd ikke å bruke fin serviset denne gangen.
De ble sittende her frem til syv tiden, og etter det har jeg holdt på med litt data ting, før jeg så Robinson. Nå er klokken snart halv elleve (egentlig halv tolv sommertid) så jeg kjenner jeg begynner å bli trøtt.
Har jo fri både i morgen og på tirsdag, men det kan være det blir noen få timer med jobb i morgen kveld da, men vet ikke helt sikkert enda.
Kommentarer er skrudd av for Søndag, middagsgjester, helgen er over…
okt 23 2009
Fredag, jobb, Arvena 2 år…
Skrevet av Kenneth Myhre i kategorien Dagbok
I dag har det vært grått og trist og det har regnet ganske mye i perioder. Max temperaturen har vært 6.9 grader.
Dagen min startet med jobb og i dag har dagen gått utrolig fort. Igjen føler jeg at jeg har balansert dagen mellom kontor ting og godt miljøarbeid. Og følte meg faktisk nokså fornøyd da jeg reiste hjem fra jobb i dag for godt utført arbeid.
Var så vidt hjemom før jeg reiste ut til Solplassen og Adnan og Rikke. Arvena fylte to år i dag og det skulle være barneselskap og så voksenselskap. Siden jeg ikke hadde spist noe middag ble jeg med på barneselskapet også for der skulle det serveres pølser. Etter maten kom det flere andre voksne som Johnny og Grete, Janne, Agim med kone, Feride, Ardriana, Nurca med fler. Så det ble en del gjester. Rikke hadde virkelig disket opp med kaker og gele/skjokoladepudding til alle (med litt hjelp fra Grete da). Og det er lenge siden jeg har spist så mange gode kaker.
Ellers var det jo full aktivitet på barna som telte 10 stykker. Med en god dose sukker så blir det liv, men det er jo bursdag så det må jo til. Arvena fikk mange fine pakker, men syntes nok besøket var mest stas. Hun blir jo kost med av alle barna og de voksne, så hun er kjempe fornøyd. (kan kanskje bli litt vel mye til tider).
Etter selskapet ble damene sittende i stuen sammen med barna mens Adnan, Agim og jeg trakk oss ut på kjøkkenet der vi snakket litt. Reiste derfra ved halv ti tiden og da kjørte jeg Agim hjem, før jeg dro hjem, og nå er det snart kvelden for min del.
Her er noen bilder fra kvelden…resten finner du her…
Arvena ble to år i dag, og var kjempe fornøyd med selskap.
Og alltid koselig med kusiner på besøk.
Her har «besse» kommet med store og fine gaver til Arvena.
En liten pause hos besteforldrene.
Og hun greide å blåse ut lyset på første forsøk.
Noen av barna på besøk…
Ei fornøyd jente som har fått i seg litt kake, og synes det er stas med selskap.
Kommentarer er skrudd av for Fredag, jobb, Arvena 2 år…
okt 22 2009
Torsdag, kurs, Windows 7…
Skrevet av Kenneth Myhre i kategorien Dagbok
I dag har det vært grått og trist og det har småregnet litt i perioder. Max temperaturen har vært 6.2 grader.
Jeg har vært på jobb i  dag og har vært i Tønsberg hele dagen på kurs: reduksjon av sykefravær, «tett på og tydelig» som ble holdt av to fra NAV. Kurset er over to ganger og neste gang er i november. Følte jeg lærte en del nye ting, men mye av dette var rettet mot ledelsen. Men det er jo greit for meg som tillitsvalgt å vite også.
Var hjemme igjen ved fire tiden og etter det har jeg holdt på med pcen. Tester jo fortsatt ut en del Windows 7 saker og har flere tråder gående på diskusjon.no og på bloggen min: http://samfunn.myhken.com/ så resten av kvelden har faktisk gått bort til det. Windows 7 ble jo offisielt lansert i dag, og alt tyder på at dette blir en skikkelig suksess for Microsoft. Og det trenger de etter Vista fiaskoen.
I morgen har jeg dagvakt, og så er det helg.
Kommentarer er skrudd av for Torsdag, kurs, Windows 7…
okt 20 2009
Tirsdag, dekk skift, blir kanskje student igjen?, jobb…
Skrevet av Kenneth Myhre i kategorien Dagbok
I dag har det vært grått og overskyet hele dagen, og nå på kvelden småregnet det litt. Akkurat nå (00.02) er det 5.3 grader ute, så varmere enn de andre dagene.
Dagen min startet ved ti tiden i dag. Etter litt nyhets lesing og email, sto jeg opp, spiste frokost, og så dro jeg bort på Gjermundsen der jeg skulle skifte over til vinterdekk. Så litt i bloggen min fra i fjor, og da kom det snø 28 oktober, men som i fjor har jeg nå skiftet over til vinterdekk og er skodd for et hver føre fremover (nesten i alle fall). Synes det hadde vært skikkelig kjipt å måtte ringe jobben en morgen fordi jeg ikke hadde fått kjørt på sommerdekk, og siden jeg har dekkene mine på dekkhotell er det ikke bare å legge om før jeg reiser på jobb heller (ikke det at jeg kan skifte dekk, men teorien stemmer i alle fall).
Etter dekkskiftet reiste jeg til fiskeren på Torstrand der jeg kjøpte meg litt lunch, og så reiste jeg på jobb ved kvart på to tiden. Dagen på jobben har gått kjempe fort, og jeg har balansert dagen med kontorting, praktiske ting (litt handling i alle fall) og litt tid med ungdommen. Så det er vel en vellykket dag.
Har i dag endelig bestemt meg for at jeg skal prøve meg som student igjen til neste år. Etter noen mailer litt frem og tilbake, har jeg i dag endelig fått det jeg trenger av info og jeg har bestemt meg helt. Studiet jeg nå søker meg inn på er en etterutdanning som heter Forvaltningspolitikk i regi av Institutt for administrasjon og organisasjonsvitenskap ved Universitet i Bergen. Dette er en etterutdanning som er et samarbeid mellom LO Stat og Universitet i Bergen og gir totalt 60 studiepoeng. Det er lagt opp som et deltidsstudie, og første halvår neste år er det tre samlinger (en i Bergen og to på Sørmarka), samt en eksamen i slutten av mai i Bergen. Dette gir 15 studiepoeng. Så er det to moduler til, som man da kommer inn på om man består/fullfører første delen.
Siden LO stat betaler alt (studiet, materiell, reise, opphold etc) så må man søke, og man plukker ut søkere fra de ulike organisasjonene. Derfor er det ikke 100% sikkert at jeg kommer inn, men får svar senest i desember. Første samling i Bergen er 18-20 januar neste år. Kommer jeg inn, så har jeg rett på fri med lønn i henhold til Hovedavtalen, så det skal ikke bli vanskelig å få fri til å delta på samlingene.
Så dette blir spennende, og jeg håper at jeg kommer inn. FO hadde til nå ikke alt for mange søkere, så sannsynligheten er stor for at dette skal gå bra. Så kanskje jeg er student fra januar av 🙂
I morgen har jeg ukens siste kveldsvakt, så er det kurs på torsdag før jeg har dagvakt på fredag.
Kommentarer er skrudd av for Tirsdag, dekk skift, blir kanskje student igjen?, jobb…
okt 18 2009
Søndag, Solplassen, fri…
Skrevet av Kenneth Myhre i kategorien Dagbok
I dag har det vært nokså pent vær, men det har vært noen skyer på himmelen. Max temperaturen har vært 9.2 grader.
Jeg har jo hatt fri denne helgen og har slappet helt av. I dag sto jeg opp litt over ett, og etter «frokosten» reiste jeg en tur ut til Solplassen. Adnan var på jobb, men jeg fikk snakket litt med ham likevel, før jeg gikk opp til Rikke og barna. Der var det full aktivitet som vanlig, og Rikke har jo begynt å få nokså stor mage nå, men det er fortsatt over tre måneder igjen til fjerde mann kommer. Det var jo en stund siden jeg hadde vært der nå, men barna er jo vant til det, så de var helt normale. Arvena blir jo to år til fredagen så det blir vel en tur ut dit da, om Rikke er i form.
Dro fra Solplassen litt over seks, og da dro jeg rett opp på Tagtvedt og til Tommy som skulle ha noen dataprogrammer. Etter det dro jeg tilbake hit og spiste middag før jeg nå skal slå meg ned for å se på Robinson, før jeg nok legger meg tidlig i dag. Skal nokså tidlig opp i morgen, men har fått lov til å begynne rundt ti om jeg vil. Kontaktlæreren til studenten min kommer i morgen, så det er det som står på planen. Det er også derfor jeg har byttet vakt fra kveldsvakt til dagvakt.
Har full arbeidsuke denne uken. Tirsdag og onsdag er det kveldsvakter, så er det kurs i Tønsberg på torsdag før jeg har dagvakt på fredag. Og da var den uken over.
Kommentarer er skrudd av for Søndag, Solplassen, fri…
okt 17 2009
Lørdag, årets første elgkjøtt, fri…
Skrevet av Kenneth Myhre i kategorien Dagbok
I dag har det vært kjempe fint vær, med sol fra blå himmel. Men det har blåst en del da, og max temperaturen har vært 10.3 grader.
Jeg har hatt fri i dag og har slappet helt av. Var en tur ute for å handle litt, men ellers har det blitt film, TV opptak og data. Har de siste dagene kjøpt inn en del elgkjøtt som jeg alltid gjør nå på høsten. Og nå ligger det noen KG elgstek og ytrefilet fra Smedstuen gård i kjøleskapet. Noe skal brukes i nær fremtid regner jeg med, og resten skal jeg fryse. Og en elgebiff tok jeg i dag til middag. Sammen med villris og soppsaus fra Stange gård så ble det et veldig godt måltid.
I morgen skal jeg ut å fikse noe pc problemer regner jeg med, ellers har jeg ingen særlige planer. Helgen går jo så fort, og fra mandagen er det full arbeidsuke.
Kommentarer er skrudd av for Lørdag, årets første elgkjøtt, fri…
okt 16 2009
Fredag, jobb, fri helg.
Skrevet av Kenneth Myhre i kategorien Dagbok
I dag startet dagen med skikkelig regnevær og ganske kraftig vind, men så roet deg seg utover dagen og solen tittet faktisk litt frem på ettermiddagen, men ikke lenge.
Jeg har vært på jobb i dag og hadde T-adm vakt. Dagen gikk utrolig fort, og vips var jeg hjemme og klar for helg. Har vel ikke de store planene for helgen, men skal kanskje lage noen hjemmesider for et firma, og så kanskje dra på et besøk eller to. Men får se an, er nokså trøtt og sliten etter en nokså hektisk uke, så det er deilig å slappe av litt også.
Etter jobb i dag har jeg ikke gjort så veldig mye. Sett på noen TV opptak fra i går. Har jo begynt å følge med på Flashforward, den nye serien på TV2 som er utrolig bra. Normalt laster jeg jo ned serier som kommer veldig sent her i Norge i forhold til USA, men på akkurat denne serien ligger Norge bare to episoder bak, så da er det ingen vits i å laste dem ned. Ser dem heller med norsk tekst da. Hadde hele sesongen vært ferdig i USA hadde det vært noe annet. Da hadde jeg nok lastet dem ned og sett alle episodene på en dag eller to.
Ellers driver jeg med litt data ting om dagen. Tester jo ut Windows 7 for fullt og nå er det jo bare en uke igjen til lansering. Ikke det at lansering har noen betydning for meg, siden jeg allerede har fått Windows 7 versjonene både på norsk og engelsk. Som med Vista har jeg kjøpt lisenser, men i år fikk jeg jo lisensene utrolig billig via litt på kanten løsninger. Men har nå uansett Windows 7 lisenser for lang tid fremover. Og original DVD platene ((ISO images) til alle Windows 7 versjonene.
Nå er det ikke noe mer piratkopiert programvare for min del. Bestemte meg jo egentlig for et par år siden å kutte ut all piratkopiert programvare, og har brukt en god del penger på å kjøpe programvare de siste årene. Men har måtte trikse litt på mine virtuelle test pcer, siden jeg ofte reinstallerer etc, og derfor må trikse litt med lisenser der. Nå har jeg fått så mange lisenser til XP, Vista, Windows 7, Windows 2008 server, Windows 2003 server etc at jeg aldri trenger å trikse med lisenser noe mer.
Kommentarer er skrudd av for Fredag, jobb, fri helg.
okt 14 2009
Onsdag, jobb…
Skrevet av Kenneth Myhre i kategorien Dagbok
I dag har det vært skikkelig kaldt, men fint vær. Det var minus 3.5 grader da jeg dro på jobb, og ved halv ti tiden var det fortsatt minusgrader i Sandefjord (minus 2). Men værstasjonen ilarvik.net sier at det ikke har vært minus i natt, men det er bare tull. Måtte skrape et tykt islag før jeg kjørte på jobb i dag. Akkurat nå (19.39) er det minus 0.5 grader her på Torstrand.
Jeg har vært på jobb i dag og har i dag jobbet tidlig vakt. Det var jo også personalmøte i dag og jeg fikk vært med på deler av møtet. Dagen gikk uansett utrolig fort.
Her hjemme har jeg ikke gjort stort, er jo nokså trøtt etter å ha stått opp 05.45 så det har blitt noen TV opptak og litt data etter middagen. Akkurat nå fyrer jeg godt i ovnen og begynner å få en behagelig temperatur her i stuen. Jeg har jo planlagt å drøye så lenge som mulig før jeg setter på de elektriske ovenene, men må nok bare gjøre det snart om temperaturen ligger på minus 3-4 på natten.
I morgen jobber jeg kveld, og den vakten kommer til å gå super fort, siden jeg skal på tur. Så er det Adm vakt på fredagen, og så er det helg. Neste uke har jeg full uke på jobb, så dagene flyr fort.
Kommentarer er skrudd av for Onsdag, jobb…
« Tidligere innlegg
Søk
Hjemmesider
Mitt datautstyr
Bilder
Da jeg var liten
Hellas 2006
Kort om meg
Min topp 20 filmliste
Kontakt
Kjekke dataprogrammer
Windows 7 bloggen
Windows Server 2016 RTM
Hvordan skaffe seg Windows 10 .iso filen(e)
Windows 10 Norsk Pro RTM installasjon i bilder
Windows 10 oppdateringer ligger klar på de fleste Windows 8.1 pcer. Du kan lage .iso fil av denne nå.
Du kan oppgradere til Windows 10 å få aktivert uten å reservere deg med RTM .iso/DVD/minnepenn
Windows 10 RTM Norsk versjon
Windows 10 RTM er ferdig – og her er språk pakkene.
Nå går det raskt her…build 10162
Windows Insider Preview – build 10158/10159
Lansering nærmer seg
Arkiv
mai 2016 (1)
januar 2016 (1)
desember 2015 (2)
september 2015 (1)
mai 2015 (2)
april 2015 (3)
mars 2015 (2)
februar 2015 (2)
januar 2015 (1)
desember 2014 (1)
november 2014 (2)
oktober 2014 (10)
september 2014 (4)
august 2014 (2)
juli 2014 (2)
juni 2014 (1)
mai 2014 (1)
april 2014 (1)
mars 2014 (1)
januar 2014 (1)
desember 2013 (1)
september 2013 (1)
august 2013 (1)
juli 2013 (7)
juni 2013 (3)
mai 2013 (6)
april 2013 (5)
mars 2013 (9)
februar 2013 (3)
januar 2013 (5)
desember 2012 (15)
november 2012 (7)
oktober 2012 (4)
september 2012 (3)
august 2012 (5)
juli 2012 (10)
juni 2012 (8)
mai 2012 (13)
april 2012 (13)
mars 2012 (10)
februar 2012 (12)
januar 2012 (10)
desember 2011 (15)
november 2011 (6)
oktober 2011 (4)
september 2011 (9)
august 2011 (9)
juli 2011 (18)
juni 2011 (10)
mai 2011 (13)
april 2011 (16)
mars 2011 (13)
februar 2011 (15)
januar 2011 (19)
desember 2010 (22)
november 2010 (21)
oktober 2010 (20)
september 2010 (25)
august 2010 (22)
juli 2010 (23)
juni 2010 (21)
mai 2010 (18)
april 2010 (23)
mars 2010 (22)
februar 2010 (21)
januar 2010 (16)
desember 2009 (24)
november 2009 (17)
oktober 2009 (17)
september 2009 (21)
august 2009 (32)
juli 2009 (36)
juni 2009 (27)
mai 2009 (25)
april 2009 (19)
mars 2009 (22)
februar 2009 (25)
januar 2009 (20)
desember 2008 (22)
november 2008 (17)
oktober 2008 (24)
september 2008 (22)
august 2008 (23)
juli 2008 (18)
juni 2008 (27)
mai 2008 (33)
april 2008 (27)
mars 2008 (38)
februar 2008 (24)
januar 2008 (25)
desember 2007 (25)
november 2007 (18)
oktober 2007 (11)
september 2007 (10)
august 2007 (11)
juli 2007 (14)
juni 2007 (19)
mai 2007 (15)
april 2007 (28)
mars 2007 (21)
februar 2007 (28)
Kategorier
Dagbok (1 335)
Data ting (13)
Oppskrifter (2)
Samfunn (28)
Stikkord
Adnan Agim albert Anders Behring Breivik Andi Android 2.2 Arijon Arvena brann bursdag Bølgen data DDR2 film filmer Harddisk HTC Desire Ilir kaldt kino Larvik multimillionær Oslo pc poker Prison Break regn Rikke Sandefjord Server Skjerfheim skyting snø Sokol sopranos Stephen King sus Tagtvedt Terror TMV kurs TV utøya virus Widerøe Windows
Admin
Logg inn
WordPress
Mandigo theme
A part of myhken.com © 1999-2016 © by myhken webdesign